कोई इफ बट नहीं, 86 बस्तियों को कानूनी हक मिलेगा- मुख्यमंत्री
पॉलिटिकल रिपोर्टर | जमशेदपुर
मुख्यमंत्रीरघुवर दास ने कहा 86 बस्तियों को कानूनी हक मिलेगा। इसमें कोई इफ, बट नहीं है। जो कहा है उसे पूरा करूंगा। इस दिशा में सरकार काम कर रही है। उन्होंने कहा मालिकाना हक उनका मुद्दा नहीं रहा, बल्कि इसे लेकर जो लाेग जनता को ठग रहे थे, उनके खिलाफ केंद्रीय बस्ती विकास समिति बनाकर आंदोलन किया। इस पर कोई राजनीति नहीं कर रहा हूं। वे सोमवार को बिरसानगर संडे मार्केट स्थित बिरसा मुंडा प्रतिमा स्थल सौंदर्यीकरण योजना के उदघाटन समारोह को संबोधित कर रहे थे।
सीएम ने कहा बिरसानगर, बागुनहातु, बारीडीह, लक्ष्मीनगर, झगडूबागान समेत सभी बस्तियों के विकास पर सरकार काम कर रही है। दिसंबर 2017 तक बिरसानगर समेत सभी बस्तियों को शहर की तरह विकास के लिए बजट में राशि देंगे। यहां बस्ती और लीज एरिया में कोई अंतर नहीं रहेगा। पूरा शहर एक जैसा होगा। सभी जगह सुविधा मिलेगी। सभी बस्ती में तीन माह में स्ट्रीट लाइट लगाने का काम शुरू होगा।
िबरसानगर संडे मार्केट में बिरसा मुंडा की प्रतिमा पर माल्यार्पण के बाद सीएम।
नक्सलियों से लड़ने वाले युवाओं की पुलिस में भर्ती
गुड़ाबांधा,घाटशिला, पटमदा समेत अन्य क्षेत्र में नक्सलियों के खिलाफ लड़ने वालों को पुलिस में बहाल किया जाएगा। इन्हें 10 हजार रुपए के मानदेय पर बहाल कर सरकार सम्मान देने का काम करेगी। पूर्वी सिंहभूम जिले में जल्द ही 300 सिपाही की बहाली होगी। ऐसे में जो युवक मात्र 2 से 3 हजार रुपए के लिए असामाजिक तत्वों नक्सलियों के चंगुल में पड़कर हाथों में बंदूक उठा रहे हैं। ऐसे आदिवासी युवाओं की बहाली प्रक्रिया के तहत सिपाही में भर्ती करने का प्रयास हो रहा है। उन्होंने कहा कि जुलाई में 45 हजार नियुक्तियां होंगी। चाईबासा, कोडरमा समेत तीन जिलों में जल्द ही एक-एक मेडिकल कॉलेज की जल्द ही आधारशिला रखेंगे।पिछले दिन तीन मेडिकल कॉलेज का शिलान्यास हो चुका है।
hin_Deva kas_Deva hin_Deva hin_Deva awa_Deva hin_Deva hin_Deva